**Latvijas skolēnu 49. zinātniskās pētniecības darbu konferences 3. posma norises un darbu vērtēšanas kārtība**

1. Latvijas skolēnu 49. zinātniskās pētniecības darbu konferences 3. posma (turpmāk – valsts ZPD konference) konference notiks 2025.gada 25. aprīlī **klātienē** Latvijas Universitātē (Raiņa bulvāris 19, Rīga).
2. Uz valsts ZPD konferenci tiek izvirzīti skolēnu darbi, kuri 2.posma 2.kārtā (reģiona konferencē) ieguvuši vismaz 100 punktus (vietnē [https://edu.lu.lv](https://edu.lu.lv/) uz valsts ZPD konferenci izvirzītā darba autora vārdam un uzvārdam pretī būs redzams karodziņa simbols).
3. Valsts izglītības attīstības aģentūra organizē katra valsts ZPD konferencē izvirzītā darba vērtēšanu, pieaicinot ne mazāk kā trīs starpnozaru ekspertus un speciālistus (neatkarīgi eksperti). Eksperti visās zinātnes nozaru grupās vērtē:

3.1. plakātu (posteri);

3.2. diskusiju.

1. Vērtētāji pirms valsts ZPD konferences sistēmā https://edu.lu.lv/ ir iepazinušies ar skolēnu 2025. gadā iesniegtajiem rakstveida darbiem.
2. Valsts ZPD konferencē katrs darbs saņem trīs neatkarīgu ekspertu vērtējumu punktu izteiksmē un gala vērtējumu veido visu trīs ekspertu vērtējumu summa. Katrs eksperts var piešķirt maksimāli 40 punktus, kopā iegūstamais maksimālais punktu skaits ir 120 (skat. Pielikumu).
3. Katras zinātnes nozaru grupas vērtēšanas komisijas lēmums ir galīgs, to apstiprina vērtēšanas komisijas priekšsēdētājs. Saskaņā ar Latvijas skolēnu 49. zinātniskās pētniecības darbu konferences nolikumu apelācijas kārtībā var tikt izskatītas sūdzības tikai par procesuāliem pārkāpumiem.
4. Valsts ZPD konferences dalībnieki katrā zinātnes nozaru grupā tiek apbalvoti ar pirmās, otrās un trešās pakāpes diplomiem. Atbilstoši saņemtajam vērtējumam, attiecīgās pakāpes diplomi var netikt piešķirti, vai arī vairākiem darbiem var tikt piešķirtas vienas pakāpes diplomi.
5. Valsts konferences dalībniekiem rezultāti būs pieejami sistēmā https://edu.lu.lv/ 2025. gada 30. aprīlī plkst. 17:00.

Pielikums

**Vērtēšanas kritēriji ZPD valsts konferences**

**stenda referāta (plakāta) prezentācijai**

(saskaņā ar Vadlīnijām skolēnu zinātniskās pētniecības darbu izstrādei un vērtēšanai)

**Vērtējuma skaidrojums un punkti:**

2 punkti - pilnībā atbilst kritērijā vērtētajam komponentam;

1 punkts - daļēji atbilst kritērijā vērtētajam komponentam;

0 punktu - pilnībā neatbilst kritērijā vērtētajam komponentam.

|  |  |  |  |  |
| --- | --- | --- | --- | --- |
| Nr. | Kritērijs | Kritērijā vērtētie komponenti | Punkti | Maksi-mālais punktu skaits |
| 1. | Stenda referāta (plakāta) saturs un noformējums | Plakāta saturā iekļautā informācija ir pietiekama, lai atklātu pētījuma būtību un aktualitāti. (Mērķis, hipotēze, metodes, datu ieguve un apstrāde, rezultāti, secinājumi, ilustratīvais materiāls, u.c.). | 0-2 | 10 |
| Plakāts ir strukturēts, loģisks, saprotams, vizuāli viegli uztverams, teksts ir labi saskatāms no 1 - 1,5 m attāluma. | 0-2 |
| Noformējumā labi izmantots ilustratīvais materiāls, tas ir kvalitatīvs un atbilstošs attiecīgajai zinātņu nozarei un tematam. | 0-2 |
| Ir ievērota personu datu konfidencialitāte, ētikas, citēšanas un atsauču izmantošanas un noformēšanas principi. | 0-2 |
| Plakāta teksts ir kodolīgs, gramatiski pareizs un viegli uztverams. | 0-2 |
| 2. | Prezentācija | Stāstījums pārliecina, rada interesi, piesaista uzmanību un ir atbilstošs zinātniskajam valodas stilam. | 0-2 | 10 |
| Stāstījums ir secīgs un atbilst pētnieciskā darba struktūrai. | 0-2 |
| Stāstījums apliecina izpratni par pētījuma būtību, iegūtajiem rezultātiem, aktualitāti un nozīmi. | 0-2 |
| Stāstījums papildina plakātā esošo informāciju. | 0-2 |
| Prezentācija iekļaujas noteiktajā laika ierobežojumā (līdz 4 minūtēm). | 0-2 |
| 3. | Diskusija | Atbildes uz jautājumiem ir skaidri formulētas, objektīvas un apliecina, ka visi autori pārzina pētījuma tēmu. | 0-2 | 10 |
| Autors/i spēj elastīgi reaģēt diskusijas laikā, prot pieņemt un/vai atspēkot argumentētu eksperta viedokli. | 0-2 |
| Prot pamatot darba aktualitāti (pētīta sabiedrībā/ tehnikā/ zinātnē aktuāla problēma, jautājums u.c.), argumentēt savu viedokli un pastāstīt par personiskajiem ieguvumiem. | 0-2 |
| Spēj interpretēt darba rezultātus arī citos (ar darba saturu nesaistītos) kontekstos. | 0-2 |
| Pārzina atbilstošās zinātņu nozares terminoloģiju un spēj to lietot diskusijas laikā. | 0-2 |
| 4. | Pētījuma oriģinalitāte un praktiskais ieguldījums problēmas risinājumā | Pētījuma ideja ir oriģināla (izmantots netipisks skatījums/ izmantotas citas, alternatīvas metodes, materiāli). | 0-2 | 10 |
| Iegūto rezultātu apjoms pieļauj ieteikumu izstrādi problēmas/ pētījuma jautājuma risināšanai un izmantošanai. | 0-2 |
| Pētījuma rezultāts ir inovatīvsieteikums problēmas/ pētījuma jautājuma risināšanai. | 0-2 |
| Pētījums un sasniegtais rezultāts sniedz praktisku ieguldījumu problēmas/ pētījuma jautājuma risinājumā. | 0-2 |
| Autors/i uzskatāmi parāda personisko ieguldījumu, praktiski un patstāvīgi veiktā darba apjomu. | 0-2 |
| **Maksimālais punktu skaits kopā** | | | | **40** |